Document ID: /roh_data/filtered/fineweb-2-filterrobots_roh.jsonl.gz/70315

Istorgia svizra
La Revista da film emnila da la Svizra (Schweizer Filmwochenschau) è vegnida producida emnilmain tranter l’avust 1940 ed il mars 1975, oriundamain sco cunteraccent a las revistas da l’emna da l’exteriur. Sin Memobase.ch pon ins guardar oz tut las ediziuns che Cinémathèque suisse, Memoriav e l’archiv federal han digitalisà. Da questas total passa 6000 ediziuns ha Play Suisse ensemen cun la Cinémathèque suisse e l’istoricher Dominique Dirlewanger selecziunà bun 40 ediziuns cun muments istorics marcants per la Svizra, e las cumbinà en ina collecziun speziala. Mintga revista da film emnila tracta sper il focus principal anc ulteriurs temas – in caleidoscop dal mintgadi da la Svizra da lez temp.